Tarneahela juhtide jaoks on kõige olulisemaks küsimus informatsiooni tsentraliseerimisest või selle liikmete vahel jaotamisest. Võtmeküsimusteks info jaotamisel on kujunenud otsustamine, milline informatsioon on sedavõrd tundlik, et tuleb jätta endale või jaotada seda mõne  valitud naaberliikmega. Samas eksisteerib hulgaliselt infot, mis on oluline ja vajalik ühtviisi kõigile ahela liikmetele. Tüüpiliselt soovitakse jätta enda teada ostuhinnad, müügikatted ja -marginalid, tarnijatega seotud informatsioon, logistikateenuste hinnad ning oma ettevõttes teostatud toimingute kulud. Mis puudutab nõudluse ja tellimuste esitamisega seotud informatsiooni, siis üldjuhul rahuldab kõiki tarneprotsessis osalejaid selle olulise teabe levimine üle kogu ahela.